BIS พุ่ง 4% โบรกชี้กำไร 3 ปี โตเฉลี่ย 29% ขยายธุรกิจปศุสัตว์-สร้างโรงงานผลิตเพิ่ม
BIS พุ่ง 4% โบรกชี้กำไร 3 ปี โตเฉลี่ย 29% ขยายธุรกิจปศุสัตว์ครอบคลุมตลาด และสร้างโรงงานผลิตเอง ทั้งผลิตภัณฑ์เสริมอาหาร, วิตามิน และวัคซีนสัตว์ แนะนำราคาเป้าหมาย 9.50 บ.
BIS พุ่ง 4% โบรกชี้กำไร 3 ปี โตเฉลี่ย 29% ขยายธุรกิจปศุสัตว์ครอบคลุมตลาด และสร้างโรงงานผลิตเอง ทั้งผลิตภัณฑ์เสริมอาหาร, วิตามิน และวัคซีนสัตว์ แนะนำราคาเป้าหมาย 9.50 บ.
25 พ.ค. 2565

ผู้สื่อข่าวรายงานว่าวันนี้ (25 พ.ค.2565) ราคาหุ้นบริษัท ไบโอซายน์ แอนิมัล เฮลธ์ จำกัด (มหาชน) หรือ BIS ณ เวลา 10:43 น. อยู่ที่ระดับ 9.05 บาท เพิ่มขึ้น 0.35 บาท หรือ 4.02% โดยทำจุดสูงสุดที่ 9.40 บาท และทำจุดต่ำสุดที่ 9.05 บาท ด้วยมูลค่าการซื้อขาย 117.00 ล้านบาท

บริษัท หลักทรัพย์ เมย์แบงก์ (ประเทศไทย) จำกัด (มหาชน) ระบุในบทวิเคราะห์ (25 พ.ค.2565) ว่า BIS เป็นผู้นำในธุรกิจด้านสุขภาพสัตว์ครอบคลุมทั้งตลาดปศุสัตว์และสัตว์เลี้ยง คาดกำไรในช่วง 3 ปีข้างหน้าเติบโตเด่น เฉลี่ย 29% (CAGR) และอัตราการทำกำไรจะปรับตัวสูงขึ้น จากการสร้างโรงงานผลิตเอง ทั้งผลิตภัณฑ์เสริมอาหาร, วิตามิน และวัคซีนสัตว์ แนะนำราคาเป้าหมาย 9.50 บาท